8 aprile 2016 2016
Templomok és nációk Rómában a pápák világi hatalma alatt:
Skandináviától a Balkánig (XV-XVIII század) címmel nemzetközi konferenciát tartanak a Római Magyar Akadémián
2016. április 8-án, pénteken 9.30 -19.00 óra között a Római Magyar Akadémián (Palazzo Falconieri – Via Giulia, 1) Templomok és nációk Rómában a pápák világi hatalma alatt: Skandináviától a Balkánig (XV-XVIII század) címmel nemzetközi konferenciát tartanak.
A Római Magyar Akadémia által szervezett konferencián, tizenhárom előadó vizsgálja különböző európai példákon keresztül (a Brit Szigetektől Skandináviáig, Közép-Európától a Balkánig) a “nemzeti templom”fogalmát a XV-XVIII századi Rómában, valamint annak fejlődését, különös tekintettel a “nemzeti templomok” közös jegyeire, azok jogi és adminisztrációs jellegzetességeire. Rávilágítanak arra, hogy ezek a templomok más egyházi intézményekkel (kollégiumokkal, szemináriumokkal, ispotályokkal) együtt mennyire járultak hozzá Rómában az egyes “nációk” kialakulásához.
A konferencia előadásai a későbbiekben a Viella kiadó Bibliotheca Academiae Hungariae című sorozatában kerülnek publikálásra.
Chiese e Nationes a Roma sotto il potere temporale dei Papi:
Dalla Scandinavia ai Balcani (secoli XV-XVIII)